Source: http://kissfm.ro/blogs/sibiu/2010/11/
Timestamp: 2017-10-23 20:30:54+00:00

Document:
November « 2010 « Kiss FM Sibiu
Victorie la baschet 29 November
Baschetbaliştii de la CSU Atlassib Sibiu au trecut în week-end cu 80-72 de formaţia CSM București. Cei mai buni marcatori pentru echipa de pe Cibin au fost americanul Harisson cu 22 de puncte marcate, urmat de Seal cu 18 si Loyd cu 14 reusite. Dintre bucureşteni s-au remarcat Tomic cu 26 de reusite şi Paul cu 21 de puncte marcate. Şi baschetbaliştii medieşeni au reusit să învingă în meciul disputat împotriva sportivilor de la CSM Oradea, scor final 67-83. Meciurile se joacă în Divizia A la baschet masculin şi contează în clasamentul sezonului competional 2010 -2011.
Târgul de Crăciun din Sibiu, ediția 2010 – Program Cultural 29 November
Vineri-duminica, 3-5 decembrie – Festivalul Magic Show Fest (Teatrul Gong) Spectacole stradale în locația Târgului de Crăciun din Sibiu de-a lungul zilei;
Sâmbăta, 4 decembrie, orele 17:00 -21:00 – Festivalul de Datini si Obiceiuri - Muzeul ASTRA Spectacol de tradiții populare, desfășurat pe scenă;
Duminică, 5 decembrie, ora 17:00 – Program Moș Nicolae - durata 60 min, ora 19:30 Corul Liceului de Artă - durată 30 min Moș Nicolae va dărui cadouri copiilor prezenți in Târg, urmat de un concert de colinde al Corului Liceului de Artă Sibiu;
Vineri, 10 decembrie - Galul “Tara Oltului” - ora 17:00 - durata 60 min Spectacol de colinde susținute de cete de colindători;
Sâmbătă, 11 decembrie, ora 17:00 “Colind cu năbădăi”– piesă comedie, Teatrul Național “Radu Stanca” Sibiu - durată 60 min;
Duminică, 12 decembrie, ora 17:00 Concert chitariști + vocal – Elevii Școlii “Regina Maria” - durată 60 min;
Joi, 16 decembrie, ora 17:00 Concert colinde elevii clasei I, Liceul Teoretic “O. Ghibu”- durată 30 minute;
Vineri, 17 decembrie, ora 17:00 Corul Bisericii din Agnita/Ansamblul din Agnita/Grup coral copii - durată 60 min
Sâmbătă, 18 decembrie, ora 17:00 “Întămplări de Crăciun” – spectacol teatru, elevii Liceului Teoretic “O. Ghibu” - durată 60 min
Duminică, 19 decembrie ora 17:00 – Grup Vocal Victoria “Cetina de Brad”, durată 30 min, ora 20:00 – concert colinde – Corul Bisericii Stefan cel Mare, durată 60 min
Joi, 23 decembrie, ora 17:00 Concert, Ansamblul Folcloric, Republica Moldova - Muzeul ASTRA, durată 60 min
Vineri, 24 decembrie – Program Moș Crăciun Moș Crăciun va poposi in Piața Mare cu caleașca, străbătând traseul Muzeul în Aer Liber – Piața Mare și va dărui cadouri copiilor prezenți în Târg; durata evenimentului 60 min;
Kiss Cash la Bistriţa 28 November
Concursul KKM s-a încheiat. Iată câştigătorii… 26 November
Sorin a zis: Câştigă toată lumea... În afara de Adi, care nu a mai trimis numărul de telefon... Poate, daca îl trimite în timp util, ajunge şi el la party. Pentru ceilalţi participanţi, felicitări şi vă aşteptăm pe la sediu pana în 17:30. Dacă nu ajungeţi, mâine la intrare în Liquid - The Club.
Party on, my excellent friends.
Târgul de Crăciun din Sibiu îşi deschide porţile mâine 26 November
Ajuns anul acesta la cea de-a patra ediţie, Târgul de Crăciun a prins deja contur în centrul oraşului. Până mâine, pe lângă bradul de Crăciun şi cele 65 de căsuţe de lemn, în Piaţa Mare vor fi instalate atracţiile mecanice pentru copii, scena de spectacole precum şi ieslea care reprezintă scena naşterii Domnului. Din peisajul de sărbătoare nu va lipsi nici patinoarul, care s-a bucurat, şi în anii trecuţi, de o mare popularitate. Dacă vor fi condiţii meteo favorabile, lucrările de amenajare vor începe de săptănâna viitoare. O atracţie creată special pentru cei mici o reprezintă cei doi ponei, cu care copiii se pot plimba în Piaţa Mare.
Târgul de Crăciun din Sibiu va avea loc în perioada 27 noiembrie 2010 – 2 ianuarie 2011 şi va fi deschis zilnic, între orele 10.00- 21.00. Evenimentul este organizat de către Fundaţia AU-RO Austria Pro România şi cofinanţat de către Consiliul Local Sibiu, prin Primăria şi Casa de Cultură a Municipiului Sibiu. Promovat de Kiss FM.
Kiss FM - Targ Craciun Kiss 2010
CSU Atlassib Sibiu – CSM București 26 November
via CSU Fans
CSU Sibiu și CSM Bucureşti se întâlnesc sâmbătă, 27 octombrie 2010, cu începere de la ora 18.00, în Sala Transilvania, într-un meci contând pentru etapa a XII-a a Diviziei A la baschet masculin, confruntare care va fi transmisă în direct pe www.csufans.ro/chat . Va fi al treilea meci consecutiv în care adversarii au în componenţă un fost jucător al echipei sibiene. După Ivan Miskovic de la BC Timişoara şi Cortney Scott de la CS Otopeni, de această dată va fi rândul lui “Boomer” Herndon să se reîntâlnească cu o parte dintre foştii coechipieri, precum şi cu publicul sibian. Este doar a treia întâlnire dintre cele două formaţii, echipa din Capitală fiind la al doilea sezon pe prima scenă baschetbalistică. În campionatul trecut sibienii s-au impus în ambele partide, 81-73 în turul campionatului la Sibiu şi 81-80 la Bucureşti, după un meci în care CSM a condus pe tabela de marcaj pe parcursul primelor trei sferturi, însă sibienii au câştigat ultimul sfert la diferenţă de trei puncte, impunându-se la limită la final.
Înaintea meciului de sâmbătă, CSU Sibiu ocupă locul 13 în clasamentul Diviziei A, cu 15 puncte obținute în 10 meciuri jucate, înregistrând 5 victorii și 5 înfrîngeri, iar echipa bucureşteană ocupă locul 7, cu 17 puncte acumultate în urma a 6 victorii și 5 înfrângeri. Liderii individuali ai celor două echipe în ceea ce priveşte media punctelor marcate până acum în acest campionat sunt LeVar Seals pentru gazde cu o medie de 18,2 puncte marcate pe meci în 9 partide (3 dintre ele pentru CS Otopeni), iar pentru oaspeţi Branislav Tomic are o medie de 15,9 puncte în 11 meciuri. La capitolul recuperări, Michael Harrison are o medie de 8 pe meci, cele mai multe de la sibieni, faţă de cele 8,1 ale liderului echipei bucureştene, Dan Waterstradt. Baschetbalistul sibian conduce şi la media capacelor aplicate pe meci – 2,7 în cele 9 meciuri disputate, în timp ce pentru oaspeţi cea mai mare medie la acest capitol îi aparţine lui “Boomer” Herndon – 0,8. În ceea ce priveşte pasele decisive, lider pentru echipa sibiană este Jarryd Loyd cu o medie de 3,8 pe meci, iar pentru echipa vizitatoare acest capitol este dominat de Rade Dzambic, cu o medie de 8 pase decisive pe meci, cea mai mare din Divizia A. De menţionat că baschetbalistul sârb deţine recordul campionatului la acest capitol cu 11 pase decisive reuşite în două meciuri, cel din etapa trecută contra celor de la BC Piteşti şi în disputa din etapa a 5-a împotriva echipei CSU Cuadripol Braşov.
Etapa trecută, sibienii au pierdut cu scorul de 72-74 meciul disputat în deplasare împotriva celor de la CS Otopeni, în timp ce echipa antrenată de Mladen Ostojic a câştigat meciul disputat pe teren propriu în faţa celor de la BC Piteşti cu scorul de 79-62.
CSU Ploieşti - Steaua București
BCM U Piteşti - Politehnica Iaşi
CSU Sibiu - CSM Bucureşti 18:00 www.csufans.ro/chat
U Cluj-Napoca - CS Otopeni
BC Miercurea Ciuc - BC Timişoara
SCM Craiova - CSU Braşov
CSM Oradea - Gaz Metan Mediaş
Energia Rovinari - BC Mureș
Kiss FM - Baschet CSU Atlassib - CSM BUCURESTI
Concurs KISS KISS IN THE MIX 25 November
Ia uite, asta e invitaţia pe care poţi să o câştigi. Tu şi încă cineva, că-s două puse la bătaie de Kiss FM pentru Partydul de săptămâna asta, din Liquid - The Club. Două invitaţii a câte două persoane. Sâmbătă, 27 noiembrie 2010. Lasă un comentariu la această postare, în care să îţi treci numărul de telefon. Nu-l facem public. E doar pentru a te contacta, în cazul în care eşti fericitul/fericita... Extragerea câstigătorilor o face ca de obicei, Sorin, vineri la amiază... Adică mâine. Deci, spor la postat.
Tag-uri: Concurs, kiss kiss in the mix
Ninge la Păltiniş 24 November
Stratul de zăpadă măsoară aici 2 centimetri, iar la Bâlea Lac, acesta a ajuns la aproximativ 40 de centrimetri. Potrivit meteorologilor şi zilele acestea va mai ninge. Temperaturile vor mai scadea, însă de la sfârşitul săptămânii vremea se va încălzi din nou. Iată, webcam din Păltinis: http://sibiu.ro/LiveOK/cam6.html
Tag-uri: paltinis, zapada
Studenţii de la Academia Militară donează sânge 23 November
Acţiunea este organizată în cadrul festivalului „Unifest”, a început de ieri şi se încheie miercuri. Studenţi ai Academiei Forţelor Tereste din Sibiu vor merge la centrul de donare din cadrul Spitalului Judeţean pentru a dona sânge. Sub sloganul „ Donează viaţă“, acţiunea are drept scop sporirea rezervelor de sânge necesare transfuziilor la nivelul Sibiului. Pe lângă aceasta campanie de donare, în cadrul Unifest studenţii militari mai organizează şi Balul Bobocilor pentru promoţia din 2010 dar şi dezbaterea „ Student în România“, care are loc miercuri la Cercul Militar şi expoziţia de fotografie „ Uni(formă) şi fond“.
Tag-uri: doneaza sange, militari
„Viaţa cu un idiot” se vede la Kiev 22 November
Teatrul Naţional „Radu Stanca” Sibiu anunţă turneul la Kiev cu spectacolul „Viaţa cu un idiot” după Victor Erofeev, în regia lui Andriy Zholdak. După ce pe 16 octombrie a deschis oficial cea de cincisprezecea ediţie a Festivalului Internaţional de Teatru din Sarajevo (MESS), spectacolul Teatrului Naţional „Radu Stanca” Sibiu – Viaţa cu un idiot va putea fi urmărit miercuri, 24 noiembrie, la Kiev. Reprezentaţia va avea loc la October Palace începând cu ora 19:00. „Spectacolul este invitat în cadrul proiectului Contemporary Theatre of Andriy Zholdak şi reprezintă unul dintre cele mai aşteptate evenimente teatrale din Ucraina. Este pentru prima dată în ultimii doi ani când publicul din Kiev are şansa să urmărească un spectacol în regia lui Andriy” a declarat Kathya Zholdak, sora regizorului şi organizatorul acestui proiect. La eveniment sunt aşteptaţi să participie 1000 de spectatori printre care se numără şi reprezentanţi ai Ambasadei României la Kiev. Toate biletele puse în vânzare au fost epuizate. Viaţa cu un idiot este „un capitol pierdut al Bibliei. Un mit. Camera de pe scenă este o bucăţică de rai pe care Dumnezeu le-o dă unui bărbat şi unei femei ca să fie fericiţi, să trăiască, să aibă copii. Apoi Dumnezeu dispare. Iar când se uită la ei, după un timp, vede un bărbat şi o femeie care nu au copii, şi-au pierdut iubirea, trăiesc ca doi câini. Şi atunci trimite un provocator, un om care să le răscolească existenţa.” (Andriy Zholdak) Spectacolul se desfăşoară într-un ritm ameţitor şi forţează limitele, trecând de la violenţă extremă la o sensibilitate copleşitoare. „Dacă dragoste nu ai, nimic nu eşti” – această idee constituie fundamentul spectacolului care pendulează înainte şi înapoi între lumea teatrului şi cea a filmului. La cea de-a XVII-a ediţie a galei premiilor revistei Cuvântul care a avut loc la Bucureşti, Viaţa cu un idiot a fost desemnat cel mai bun spectacol al anului 2007. Această producţie a avut premiera pe data de 24 martie 2007 şi a fost realizată pentru programul Sibiu – Capitală Culturală Europeană 2007.

References: CSM 
 CSM 
 CSM 
 CSM 
 CSM 
 CSM 

CSM 
 CSM